126 PRJEFATIO. 



randum invalida et immatura sit. Controversiarum enim ferax, 

 operum effoeta est. Adeo ut fabula ilia de Scylla in literarum 

 statum, qualis habetur, ad vivum quadrare videatur ; quae vir- 

 ginis os et vultum extulit, ad uterum vero monstra latrantia 

 succingebantur et adhaerebant. Ita habent et scientiae quibus 

 insuevimus generalia quaedam blandientia et speciosa, sed cum 

 ad particularia ventum sit, veluti ad partes generations, ut 

 fructum et opera ex se edant, turn contentiones et oblatrantes 

 disputationes exoriuntur, in quas desinunt, et quae partus locum 

 obtinent. Prasterea, si hujusmodi scientiae plane res mortua 

 non essent, id minime videtur eventurum fuisse quod per 

 multa jam saecula usu venit, ut illae suis immotae fere haereant 

 vestigiis, nee incrementa genere humano digna sumant: eo 

 usque, ut saepenumero non solum assertio maneat assertio sed 

 etiam quaestio maneat quaestio, et per disputationes non solvatur 

 sed figatur et alatur, omnisque traditio et successio discipli- 

 narum repraesentet et exhibeat personas magistri et auditoris, 

 non inventoris et ejus qui inventis aliquid eximium adjiciat. In 

 artibus autem mechanicis contrarium evenire videmus ; quae, ac 

 si aurae cujusdam vitalis forent participes, quotidie crescunt et 

 perficiuntur, et in primis authoribus rudes plerunque et fere 

 onerosae et informes apparent, postea vero novas virtutes et 

 commoditatem quandam adipiscuntur, eo usque, ut citius studia 

 hominum et cupiditates deficiant et mutentur, quam illae ad 

 culmen et perfectionem suam pervenerint. Philosopliia contra 

 et scientiae intellectuales, statuarum more, adorantur et cele- 

 brantur, sed non promoventur. Quin etiam in primo nonnunquam 

 authore maxime vigent, et deinceps degenerant. Nam postquam 

 homines dedititii facti sint et in unius sententiam (tanquam 

 pedarii senatores) coierint, scientiis ipsis amplitudinem non ad- 

 dunt, sed in certis authoribus ornandis et stipandis servili officio 

 funguntur. Neque illud afferat quispiam, scientias paullatim 

 succrescentes tandem ad statum quendain pervenisse, et turn 

 demum (quasi confectis spatiis legitimis) in operibus paucorum 

 sedes fixas posuisse; atque postquam nilmelius inveniri potuerit, 

 restare scilicet ut quae inventa sint exornentur et colantur. 

 Atque optandum quidem esset haec ita se habuisse. Kectius 

 illud et verius, istas scientiarum mancipationes nil aliud esse 

 quam rem ex paucorum hominum confidentia et reliquorum 

 socordia et inertia natam. Postquam enim scientiae per partes 

 diligenter fortasse excultae et tractatae fuerint, turn forte exortus 

 est aliquis, ingenio audax et propter methodi compendia acce- 



